Document ID: 31994D0788

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1994 για τροποποίηση της απόφασης 89/21/ΕΟΚ του Συμβουλίου σχετικά με παρέκκλιση από τις απαγορεύσεις, λόγω αφρικανικής πανώλης των χοίρων, για ορισμένα τμήματα του εδάφους της Ισπανίας (Κείμενο που παρουσιάζει ενδιαφέρον για τον ΕΟΧ) (94/788/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 94/42/ΕΚ (2), και ιδίως το άρθρο 9α,
την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 8α,
την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (5), όπως τροποποιήθηκε τελευταία από την οδηγία 91/687/ΕΟΚ (6), και ιδίως το άρθρο 7α,
Εκτιμώντας:
ότι το 1988, λόγω της βελτιωμένης υγειονομικής κατάστασης, κατέστη δυνατή η έκδοση της απόφασης 89/21/ΕΟΚ του Συμβουλίου (7), όπως τροποποιήθηκε τελευταία από την απόφαση 94/475/ΕΚ της Επιτροπής (8)- ότι η εν λόγω απόφαση είχε ως συνέπεια τη δημιουργία μιας περιοχής απαλλαγμένης από την ασθένεια και μιας μολυσμένης περιοχής-
ότι, λόγω της βελτιωμένης υγειονομικής κατάστασης στις επαρχίες Caceres και Badajoz, οι εν λόγω επαρχίες δύνανται να συμπεριληφθούν στην περιοχή που είναι καθορισμένη ως απαλλαγμένη από την εν λόγω ασθένεια-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 89/21/ΕΟΚ αντικαθίσταται από το ακόλουθο κείμενο:
"Παράρτημα Ι
Όλα τα τμήματα του εδάφους της Ισπανίας νοτίως και ανατολικώς της γραμμής που σχηματίζεται από:
- τα σύνορα μεταξύ των επαρχιών Badajoz και huelva στο σημείο που εφάπτονται με τα πορτογαλικά σύνορα, νοτιοανατολικά, μέχρι τη συμβολή τους με τα σύνορα με την επαρχία Sevilla,
- τα σύνορα μεταξύ των επαρχιών Sevilla και Badajoz βορειοανατολικά, ως το σημείο όπου συναντούν τα σύνορα της επαρχίας Cordoba,
- τα σύνορα μεταξύ των επαρχιών Badajoz και Cordoba βορειανατολικά ως το σημείο των συνόρων με τη Ciudad Real,
- τα σύνορα μεταξύ των επαρχιών Ciudad και Cordoba νοτιανατολικά έως το σημείο που συναντά τον ποταμό Guadalmez,
- τον ποταμό Guadalmez με κατεύθυνση νοτιοανατολική- τα σύνορα μεταξύ των επαρχιών Cuidad Real και Cordoba, τον ποταμό Rio de las Yeguas με κατεύθυνση νότια που αποτελεί το σύνορο μεταξύ των επαρχιών Cordoba και Jaen- τον ποταμό Guadalquivir με νοτιοδυτική κατεύθυνση από την πόλη Villa del Rio μέσω των Montoro, El Carpio, Cordoba, Almodovar del Rio, Posadas, Penaflor, Villaverde de Rio, Alcolea del Rio, Sevilla και Coria del Rio μέχρι τη στιγμή που διασταυρώνεται με τα σύνορα μεταξύ των επαρχιών Sevilla και Gadiz,
- το δρόμο από τον ποταμό Guadalquivir με κατεύθυνση νοτιανατολική μέσω των πόλεων Trebujena, και Mesas de Asta προς Jerez de la Frontera,
- το δρόμο 342 με κατεύθυνση ανατολική μέσω των πόλεων Arcos de la Frontera, Bornos, Villamartin, Algodonales μέχρι Olvera,
- το δρόμο από την Olvera με κατεύθυνση νοτιανατολική μέσω των Estacion de Setinil, έως το Cuevas del Becerro,
- το δρόμο από το Cuevas del Becerro με κατεύθυνση βορειοανατολική προς την Huertas y Montes και συνεχίζοντας με νοτιανατολική κατεύθυνση προς την Ardales και προς το νότο έως το El Burgo,
- το δρόμο 344 από το El Burgo προς την Alozaina έως την Coin,
- το δρόμο 337 από την Coin προς τη Μεσόγειο μέσω της Monda, Ojen και Marbella."
Άρθρο 2
Tα κράτη μέλη τροποποιούν τα μέτρα που εφαρμόζουν όσον αφορά το εμπόριο, έτσι ώστε να καθίστανται σύμφωνα με την παρούσα απόφαση. Ενημερώνουν αμέσως την Επιτροπή σχετικά.
Άρθρο 3
H παρούσα απόφαση απευθύνεται στα κράτη μέλη.
Βρυξέλλες, 9 Δεκεμβρίου 1994.

Labels: 3
17
18
6